《金鳌山集》
清代·齐召南

鳌山临水一青螺，避寇曾传玉趾过。
牡蛎滩回春后雨，飞龙纛映夕阳多。
此时万乘唯航海，何日三军更渡河。
野寺仙题诗句在，侍臣谁赋式微歌。

作者简介：（1703—1768）浙江天台人，字次风，号琼台、息园。雍正七年副贡，乾隆元年，举博学鸿词，授检讨。与修《续文献通考》、《大清一统志》等书，累擢至礼部侍郎。旋以坠马伤病乞归。后以族人齐周华事株连被捕，夺职放归而卒。生平学术根底经史，尤精于史学，尝谓郦道元《水经注》明于西北而暗于东南，因撰《水道提纲》，另有《历代帝王年表》、《史汉功臣侯第考》、《后汉公卿表》、《宝纶堂文钞》、《赐砚堂诗》等。